CELEX: 32015R1062
Language: mt
Date: 2015-07-02 00:00:00
Title: Regolament ta' Implimentazzjoni tal-Kummissjoni (UE) 2015/1062 tat-2 ta' Lulju 2015 li jemenda r-Regolament tal-Kunsill (KE) Nru 329/2007 dwar miżuri restrittivi kontra r-Repubblika Demokratika tal-Poplu tal-Korea

3.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 174/16
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1062
   tat-2 ta' Lulju 2015
   li jemenda r-Regolament tal-Kunsill (KE) Nru 329/2007 dwar miżuri restrittivi kontra r-Repubblika Demokratika tal-Poplu tal-Korea
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 329/2007 tas-27 ta' Marzu 2007 dwar miżuri restrittivi kontra r-Repubblika Demokratika tal-Poplu tal-Korea (1), u b'mod partikolari l-Artikolu 13(1)(e) tiegħu,
   Billi:
   
               (1)
            
            
               L-Anness V tar-Regolament (KE) Nru 329/2007 jelenka l-persuni, l-entitajiet u l-korpi li, billi ntgħażlu mill-Kunsill, huma koperti mill-iffriżar ta' fondi u riżorsi ekonomiċi taħt dak ir-Regolament.
            
         
               (2)
            
            
               Fit-2 ta' Lulju 2015, il-Kunsill iddeċieda li jżid entità waħda u sitt persuni fil-lista tal-persuni, l-entitajiet u l-korpi li għalihom l-iffrizar tal-fondi u tar-riżorsi ekonomiċi għandu japplika. Għaldaqstant, l-Anness V għandu jiġi aġġornat.
            
         
               (3)
            
            
               Biex jiġi garantit li l-miżuri previsti f'dan ir-Regolament ikunu effettivi, dan ir-Regolament irid jidħol fis-seħħ immedjatament,
            
         ADOTTAT DAN IR-REGOLAMENT:
   Artikolu 1
   L-Anness V għar-Regolament (KE) Nru 329/2007 huwa emendat skont l-Anness għal dan ir-Regolament:
   Artikolu 2
   Dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-2 ta' Lulju 2015.
      
         
            Għall-Kummissjoni
         
         
            F'isem il-President
         
         
            Il-Kap tas-Servizz tal-Istrumenti tal-Politika Barranija
         
      
   
   
      (1)  ĠU L 88, 29.3.2007, p. 1.
   
      ANNESS
      L-Anness V għar-Regolament (KE) Nru 329/2007, huwa emendat kif ġej:
      
                  (a)
               
               
                  L-entrati li ġejjin huma miżjuda taħt l-intestatura “C. Persuni fiżiċi msemmija fl-Artikolu 6(2)(b)” titħassar:
                  
                               
                           
                           
                              Isem (u alternattivi possibbli)
                           
                           
                              Informazzjoni ta' identifikazzjoni
                           
                           
                              Dikjarazzjoni tar-Raġunijiet
                           
                        
                              “1.
                           
                           
                              KIM Il-Su
                           
                           
                              Rahlstedter Strasse 83 a, 22149 Hamburg
                              Data tat-twelid: 2.9.1965
                              Post tat-twelid: Pyongyang, RDPK
                           
                           
                              Rappreżentant plenipotenzjarju awtorizzat ta' KNIC GmbH li hi nominata mill-UE, li jaġixxi f'isem KNIC jew fuq id-direzzjoni tagħha.
                           
                        
                              2.
                           
                           
                              KANG Song-Nam
                           
                           
                              Rahlstedter Strasse 83 a, 22149 Hamburg
                              Data tat-twelid: 5.7.1972
                              Post tat-twelid: Pyongyang, RDPK
                           
                           
                              Rappreżentant plenipotenzjarju awtorizzat ta' KNIC GmbH li hi nominata mill-UE, li jaġixxi f'isem KNIC jew fuq id-direzzjoni tagħha.
                           
                        
                              3.
                           
                           
                              CHOE Chun-Sik
                           
                           
                              Rahlstedter Strasse 83 a, 22149 Hamburg
                              Data tat-twelid: 23.12.1963
                              Post tat-twelid: Pyongyang, RDPK
                              Nru tal-passaport 745132109 Validu sat-12.2.2020
                           
                           
                              Rappreżentant plenipotenzjarju awtorizzat ta' KNIC GmbH li hi nominata mill-UE, li jaġixxi f'isem KNIC jew fuq id-direzzjoni tagħha.
                           
                        
                              4.
                           
                           
                              SIN Kyu-Nam
                           
                           
                              Data tat-twelid: 12.9.1972
                              Post tat-twelid: Pyongyang, RDPK
                              Numru tal-Passaport: PO472132950
                           
                           
                              Kap ta' dipartiment fil-Kwartieri Ġenerali ta' KNIC fi Pyongyang u preċedentement kien rappreżentant plenipotenzjarju awtorizzat ta' KNIC GmbH Hamburg. Huwa jaġixxi f'isem KNIC jew fuq id-direzzjoni tagħha.
                           
                        
                              5.
                           
                           
                              PAK Chun-San
                           
                           
                              Data tat-twelid: 18.12.1953
                              Post tat-twelid: Phyongan, RDPK
                              Numru tal-Passaport: PS472220097
                           
                           
                              Kap ta' dipartiment fil-Kwartieri Ġenerali ta' KNIC fi Pyongyang u preċedentement kien rappreżentant plenipotenzjarju awtorizzat ta' KNIC GmbH Hamburg. Huwa jaġixxi f'isem KNIC jew fuq id-direzzjoni tagħha.
                           
                        
                              6.
                           
                           
                              SO Tong Myong
                           
                           
                              Data tat-twelid: 10.9.1956
                           
                           
                              Direttur Maniġerjali ta' KNIC Gmbh, Hamburg, li jaġixxi f'isem KNIC jew fuq id-direzzjoni tagħha.”
                           
                        
            
                  (b)
               
               
                  L-annotazzjoni li ġejja taħt l-intestatura “D. Persuni ġuridiċi, entitatjiet u korpi msemmija fl-Artikolu 6(2)(b):”
                  
                               
                           
                           
                              Isem (u alternattivi possibbli)
                           
                           
                              Informazzjoni ta' identifikazzjoni
                           
                           
                              Raġunijiet
                           
                        
                              “1.
                           
                           
                              Korea National Insurance Company (KNIC) GmbH
                              (magħrufa wkoll bħala Korea Foreign Insurance Company
                           
                           
                              Rahlstedter Strasse 83 a, 22149 Hamburg
                           
                           
                              KNIC GmbH, bħala sussidjarja kkontrollata mill-kwartieri ġenerali ta' KNIC fi Pyongyang (indirizz Haebangsan-dong, Central District, Pyongyang, RDPK), li hi entità governattiva, qed tiġġenera dħul ta' kambju barrani sostanzjali li jintuża biex jappoġġa r-reġim fil-Korea ta' Fuq. Dawn ir-riżorsi jistgħu jikkontribwixxu għal programmi tar-RDPK relatati mal-armi nukleari, mal-missili ballistiċi jew ma' armi oħrajn tal-qerda tal-massa
                              Barra minn hekk, il-kwartieri ġenerali ta' KNIC fi Pyongyang hija marbut mal-Uffiċċju 39 tal-Partit tal-Ħaddiema tal-Korea, li huwa entità nominata.”